CELEX: 32020R0967
Language: et
Date: 2020-07-03 00:00:00
Title: Komisjoni rakendusmäärus (EL) 2020/967, 3. juuli 2020, millega kehtestatakse Euroopa Parlamendi ja nõukogu määruse (EL) 2019/1241 (mis käsitleb kalavarude ja mereökosüsteemide kaitsmist tehniliste meetmete abil) XIII lisa A osas osutatud akustiliste hoiatusseadmete signaali ja rakendamise näitajate üksikasjalikud eeskirjad

6.7.2020   
               
               
                  ET
               
               
                  Euroopa Liidu Teataja
               
               
                  L 213/4
               
            
         KOMISJONI RAKENDUSMÄÄRUS (EL) 2020/967,
         3. juuli 2020,
         millega kehtestatakse Euroopa Parlamendi ja nõukogu määruse (EL) 2019/1241 (mis käsitleb kalavarude ja mereökosüsteemide kaitsmist tehniliste meetmete abil) XIII lisa A osas osutatud akustiliste hoiatusseadmete signaali ja rakendamise näitajate üksikasjalikud eeskirjad
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1241, mis käsitleb kalavarude ja mereökosüsteemide kaitsmist tehniliste meetmete abil, (1) eriti selle artikli 24 lõike 1 punkti e,
         ning arvestades järgmist:
         
                     (1)
                  
                  
                     Välja on töötatud hulgaliselt akustilisi seadmeid, millega vaalalisi kalapüügivahenditest eemale hoida, ning need seadmed on aidanud edukalt vähendada vaalaliste juhuslikku kaaspüüki passiivpüüniste kasutamisel. Selliste seadmete kasutamist nõutakse sellistes püügipiirkondades ja sellise püügi puhul, kus vaalaliste kaaspüügi osakaal on teadaolevalt või prognoositavalt suur, nagu on märgitud määruse (EL) 2019/1241 XIII lisa A osa punktis 1.1.
                  
               
                     (2)
                  
                  
                     Määrusega (EL) 2019/1241 on lihtsustatud Euroopa Liidus kehtivat tehniliste kaitsemeetmete õigusraamistikku, mis on aastate jooksul muutunud väga keeruliseks. Lihtsustamise osana tunnistati määrusega (EL) 2019/1241 kehtetuks nõukogu määrus (EÜ) nr 812/2004, (2) milles olid sätestatud meetmed vaalaliste juhuspüügi kohta püügipiirkondades, ning võeti sellest üle üksnes juhupüügi leevendamise peamised tehnilised meetmed, näiteks nõue kasutada teatavates piirkondades püügivahendeid koos akustiliste hoiatusseadmetega, et vähendada vaalaliste juhupüüki.
                  
               
                     (3)
                  
                  
                     Määrusega (EL) 2019/1241 ei võetud üle nõukogu määruse (EÜ) nr 812/2004 artiklis 3 sätestatud ja II lisas esitatud üksikasjalikke tehnilisi kirjeldusi akustiliste hoiatusseadmete tõhususe kohta. Seega tuleks käesoleva määrusega kehtestada määruse (EL) 2019/1241 XIII lisa A osa punkti 1.1 kohaselt nõutud akustiliste hoiatusseadmete üksikasjalikud tehnilised kirjeldused ja kasutamise tingimused, mis varem olid esitatud määruse (EÜ) nr 812/2004 artiklis 3 ja II lisas.
                  
               
                     (4)
                  
                  
                     Kalanduse teadus-, tehnika- ja majanduskomitee (STECF) nõuande (3) kohaselt ei tohiks sellised tehnilised kirjeldused aga piirata uute akustiliste hoiatusseadmete väljatöötamist. Seepärast peaks liikmesriikidel käesoleva määruse kohaldamisel olema õigus lubada kasutada akustiliste hoiatusseadmete uusi ja tõhusaid mudeleid, mis ei vasta käesolevas määruses sätestatud tehnilistele kirjeldustele, tingimusel et on olemas tõendid selle kohta, et sellised seadmed aitavad vähemalt sama tulemuslikult vähendada vaalaliste juhuslikku kaaspüüki kui seadmed, mida on kirjeldatud määruses (EL) 2019/1241 (sealhulgas käesoleva määrusega vastu võetud täiendavates rakenduseeskirjades). Seepärast on asjakohane kehtestada tingimused, mille alusel liikmesriigid võivad lubada kasutada akustilisi hoiatusseadmeid, mis vastavad sellistele alternatiivsetele tehnilistele kirjeldustele või tingimustele.
                  
               
                     (5)
                  
                  
                     Arvestades puudusi, mis on toodud välja komisjonile seni saadetud aruannetes akustiliste hoiatusseadmete kasutamise tehnilisi kirjeldusi käsitlevate sätete kontrolli ja rakendamise kohta, tuleks käesolevas määruses selgitada, et akustilised hoiatusseadmed peavad töötama kogu püügitoimingu vältel ning mitte ainult võrkude vettelaskmise ajal.
                  
               
                     (6)
                  
                  
                     Käesoleva määrusega ette nähtud meetmed on kooskõlas kalanduse ja vesiviljeluse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Käesoleva määrusega kehtestatakse määruse (EL) 2019/1241 XIII lisa A osas osutatud akustiliste hoiatusseadmete signaali ja rakendamise näitajate üksikasjalikud eeskirjad.
         
         
            Artikkel 2
            
               1.   Liidu kalalaevade kaptenid peavad tagama, et määruse (EL) 2019/1241 XIII lisa A osa punktis 1.1 osutatud akustilised hoiatusseadmed töötavad täismahus kogu püügitoimingu ajal.
            
            
               2.   Kõnealused akustilised hoiatusseadmed peavad vastama ühele käesoleva määruse lisas esitatud tehniliste kirjelduste ja kasutamise tingimuste variantidest.
            
            
               3.   Erandina lõikest 2 võivad liikmesriigid lubada selliste akustiliste hoiatusseadmete kasutamist, mis ei vasta lisas esitatud tehnilistele kirjeldustele või kasutamise tingimustele, kui sellised seadmed aitavad vaalaliste juhupüüki vähendada vähemalt sama tulemuslikult kui lisas esitatud tehnilistele kirjeldustele või kasutamise tingimustele vastavad akustilised hoiatusseadmed ning selle kohta on olemas nõuetekohased dokumendid.
            
            
               4.   Liikmesriigid teatavad komisjonile lõike 3 kohaste lubade väljastamisest kahe kuu jooksul pärast nende väljastamist.
            
            
               5.   Lõikes 4 osutatud teatele lisatakse lõike 3 kohaselt loa saanud akustiliste hoiatusseadmete üksikasjalikud tehnilised ja teaduslikud andmed ning teave nende seadmete mõju kohta vaalaliste juhupüügile.
            
         
         
            Artikkel 3
            Käesolev määrus jõustub kolmekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuli 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 198, 25.7.2019, lk 105.
         
            (2)  Nõukogu 26. aprilli 2004. aasta määrus (EÜ) nr 812/2004, millega sätestatakse meetmed vaalaliste juhusliku püügi kohta püügipiirkondades, ja muudetakse määrust (EÜ) nr 88/98 (ELT L 150, 30.4.2004, lk 12).
         
            (3)  STECF (19–07), juuli 2019: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e
      
      
         
            LISA
            AKUSTILISTE HOIATUSSEADMETE TEHNILISED KIRJELDUSED JA KASUTAMISE TINGIMUSED
            Kõik artikli 2 lõike 2 kohaldamisest tulenevalt kasutatavad akustilised hoiatusseadmed peavad vastama ühele järgmistest signaali- ja rakendamisnäitajate variantidest:
            
                         
                     
                     
                        Variant 1
                     
                     
                        Variant 2
                     
                  
                         
                     
                     
                        
                           Signaali näitajad
                        
                     
                  
                        Signaali süntees
                     
                     
                        Digitaalne seade
                     
                     
                        Analoogseade
                     
                  
                        Tonaalsus/lairiba
                     
                     
                        Lairiba/tonaalsus
                     
                     
                        Tonaalsus
                     
                  
                        Helitugevus (maksimaalne – minimaalne)
                        Re 1 μPa@1 m
                     
                     
                        145 dB
                     
                     
                        130–150 dB
                     
                  
                        Põhisagedus
                     
                     
                        
                                    a)
                                 
                                 
                                    20–160 KHz
                                    Lairiba kandvus
                                 
                              
                                    b)
                                 
                                 
                                    10KHz tonaalsus
                                 
                              
                     
                        10 KHz
                     
                  
                        Kõrgsageduslikud helid
                     
                     
                        Jah
                     
                     
                        Jah
                     
                  
                        Helilaine kestus (nominaalne)
                     
                     
                        300 ms
                     
                     
                        300 ms
                     
                  
                        Helilainete vahemik
                     
                     
                        
                                    a)
                                 
                                 
                                    vahemikus 4–30 sekundit
                                 
                              
                                    b)
                                 
                                 
                                    4 sekundit
                                 
                              
                     
                        4 sekundit
                     
                  
                         
                     
                     
                        
                           Rakendamise näitajad
                        
                     
                  
                        Piki võrku paigutatud kahe akustilise hoiatusseadme vaheline maksimumkaugus
                     
                     
                        200 meetrit, kusjuures võrgu (või kokkuseotud võrkude kogumi) igasse nurka on kinnitatud üks seade
                     
                     
                        100 meetrit, kusjuures võrgu (või kokkuseotud võrkude kogumi) igasse nurka on kinnitatud üks seade